CELEX: 52014XG0304(01)
Language: bg
Date: 2014-03-04 00:00:00
Title: Заключения на Съвета — Ефикасно и новаторско образование и обучение за инвестиране в уменията — в подкрепа на европейския семестър 2014

4.3.2014   
            
            
               BG
            
            
               Официален вестник на Европейския съюз
            
            
               C 62/4
            
         Заключения на Съвета — Ефикасно и новаторско образование и обучение за инвестиране в уменията (1) — в подкрепа на европейския семестър 2014
   2014/C 62/05
   СЪВЕТЪТ НА ЕВРОПЕЙСКИЯ СЪЮЗ,
   В КОНТЕКСТА НА:
   
               —
            
            
               Членове 165 и 166 от Договора за функционирането на Европейския съюз,
            
         
               —
            
            
               Стратегия „Европа 2020“, и
            
         
               —
            
            
               Заключенията на Съвета от 12 май 2009 г. относно стратегическа рамка за европейско сътрудничество в областта на образованието и обучението („ЕТ 2020 г.“) (2).
            
         КАТО ВЗЕМА ПРЕДВИД:
   
               —
            
            
               Препоръката на Европейския парламент и на Съвета от 18 декември 2006 г. относно ключовите умения за учене през целия живот (3),
            
         
               —
            
            
               Заключенията на Съвета от 26 ноември 2012 г. относно образованието и обучението в „Европа 2020“ (4) — приносът на образованието и обучението за икономическото възстановяване, растежа и създаването на работни места,
            
         
               —
            
            
               Препоръката на Съвета относно валидирането на неформалното и самостоятелното учене от 20 декември 2012 г. (5),
            
         
               —
            
            
               Заключенията на Съвета от 15 февруари 2013 г. относно инвестициите в образование и обучение (6) — отговор на съобщението „Преосмисляне на образованието: инвестиране в умения за постигане на по-добри социално-икономически резултати“ и годишния обзор на растежа за 2013 г.,
            
         
               —
            
            
               Препоръката на Съвета от 22 април 2013 г. (7) за създаване на гаранция за младежта,
            
         
               —
            
            
               Декларацията на Съвета от 15 октомври 2013 г. (8)„Европейския алианс за професионална подготовка“,
            
         
               —
            
            
               Регламент (ЕС) № 1288/2013 на Европейския парламент и на Съвета от 11 декември 2013 г. за създаване на „Еразъм +“ — програма на Съюза в областта на образованието, обучението, младежта и спорта (9),
            
         И В ОТГОВОР НА:
   
               —
            
            
               Годишния обзор на растежа за 2014 г. (10), и
            
         
               —
            
            
               Съобщението на Комисията „Отваряне на образованието: иновативно преподаване и учене за всички чрез нови технологии и образователни ресурси със свободен достъп“ (11),
            
         СЧИТА, ЧЕ:
   
               1.
            
            
               Образованието и обучението имат стратегическа роля в подкрепа на икономическото възстановяване в Европа. Въпреки че е постигнат забележим напредък в посока към осъществяване на водещата цел за образованието, определена в стратегията „Европа 2020“ (12), нужна е още много работа, за да се преодолеят последиците от кризата и да се отстранят залегналите в основата ѝ структурни проблеми.
            
         
               2.
            
            
               Последните данни показват, че тези структурни проблеми отчасти са свързани с липсата на подходящи умения и поради това представляват предизвикателство за нашите системи на образование и обучение.
            
         
               3.
            
            
               Всяко пето лице в активна възраст в ЕС има ниско ниво на уменията по отношение на езиковата и математическата грамотност — фактор, който сериозно ограничава тяхната пригодност за заетост, и въпреки известния напредък по отношение на основните умения, броят на учениците със слаби резултати по математика, е все още голям (13).
            
         
               4.
            
            
               Въпреки че прогнозите сочат, че почти всички работни места в бъдеще ще изискват най-малко основни цифрови умения, много ученици все още нямат достъп до необходимите цифрови технологии и съдържание, за да придобият тези умения. Голяма част от възрастните изобщо не разполагат с цифрови умения.
            
         ИЗТЪКВА, ЧЕ:
   
               1.
            
            
               Налице е спешна необходимост от преодоляване на основните предизвикателства — младежката безработица и незадоволителното ниво на уменията. В допълнение към основния им принос за насърчаване на социалното сближаване и активното гражданство, образованието и обучението значително способстват за генерирането на интелигентен, приобщаващ и устойчив растеж, за повишаването на конкурентоспособността и пригодността за заетост, както и за подобряването на производителността и иновациите.
            
         
               2.
            
            
               Макар и да отчитат вече положените усилия в отговор на тези основни предизвикателства, ЕС и държавите-членки следва да увеличат усилията си за подобряване на обра-зованието и обучението и да продължат да инвестират в ефикасно и висококачествено образование и обучение.
            
         
               3.
            
            
               Бъдещият преглед на стратегията „Европа 2020“ и предстоящият преглед на рамката „ET 2020 г.“ за европейско сътрудничество в областта на образованието и обучението за периода до 2020 г. следва да дадат възможност да се засили стратегическата роля на образованието и обучението в европейския семестър.
            
         С ОГЛЕД УВЕЛИЧАВАНЕ НА ВИДИМОСТТА НА ОБРАЗОВАНИЕТО И ОБУЧЕНИЕТО ПО ВРЕМЕ НА ЕВРОПЕЙСКИЯ СЕМЕСТЪР ПРЕЗ 2014 г. ПРИЕМА ДА СЕ СЪСРЕДОТОЧИ ВЪРХУ:
   
               1.
            
            
               Улесняването, доколкото е възможно, на дългосрочните инвестиции в модернизацията на образованието и обучението и развитието на умения както на национално, така и на европейско равнище, като същевременно постави по-голям акцент върху ефективността и качеството на инвестициите в образованието.
            
         
               2.
            
            
               Снабдяването на хората от всички възрастови групи с по-добри и по-подходящи умения, по-специално чрез укрепване на ученето през целия живот и насърчаване на равните възможности за достъп до качествено образование и обучение, включително за учащите с неравностоен социален произход.
            
         
               3.
            
            
               Улесняването на прехода от образование и обучение към работа, по-специално чрез популяризиране на схеми за учене в процеса на работа, и, когато е уместно, увеличаване на предлагането на стажове или чиракуване с добро качество.
            
         
               4.
            
            
               По-нататъшното модернизиране и подобряване на образователните методи на основата на най-новите изследвания, в сътрудничество със съответните заинтересовани страни, както и пълното използване на възможностите, предлагани от ученето с помощта на цифрови технологии, включително — в съответствие с националните обстоятелства — чрез:
               
                           а)
                        
                        
                           подкрепа за образователните институции в повишаването на техния капацитет и, когато е уместно, инвестиции в ИКТ инфраструктура, така че да се използва потенциалът на новите технологии и цифрово съдържание, включително масовите онлайн курсове със свободен достъп;
                        
                     
                           б)
                        
                        
                           насърчаване на по-разнообразни форми на учене, които съчетават методи на учене чрез пряк контакт с методи на учене с помощта на цифрови технологии;
                        
                     
                           в)
                        
                        
                           насърчаване на първоначалното образование на преподавателите и продължаващото им професионално развитие, така че да се проучат възможности за използване на методи на преподаване на основата на цифровите технологии.
                        
                     
         ПРИКАНВА ДЪРЖАВИТЕ-ЧЛЕНКИ, ПРИ НАДЛЕЖНО СПАЗВАНЕ НА ПРИНЦИПА НА СУБСИДИАРНОСТ И В СЪОТВЕТСТВИЕ С НАЦИОНАЛНИТЕ ОСОБЕНОСТИ,
   
               1.
            
            
               Да продължат усилията за подобряване на придобиването на ключови компетентности и за намаляване на дела на учениците със слаби резултати.
            
         
               2.
            
            
               Да насърчават придобиването на основни умения, както и приемането на мерки за преквалификация или повишаване на квалификацията чрез засилено учене през целия живот, с акцент върху лицата с ниска квалификация.
            
         
               3.
            
            
               Да приемат ефективни и приобщаващи политики за обра-зование и обучение, надлежно съобразени с нуждите на учащите с неравностоен социален произход.
            
         
               4.
            
            
               Да насърчават основан на обективни данни дебат сред широк кръг от заинтересовани страни относно осигуряването и защитата на устойчиви и ефективни средства за финансиране на образованието и обучението.
            
         
               5.
            
            
               Да предприемат подходящите действия в отговор на свързаните с образованието и обучението ключови послания в декларацията на Съвета на Европейския алианс за професионална подготовка и в препоръката на Съвета за създаване на гаранция за младежта.
            
         
               6.
            
            
               Да проучат начините, по които инструментите за прозрачност и признаване, използвани за формалното обра-зование, могат да обслужват и нови форми на учене, включително валидирането на уменията, придобити чрез качествено учене по интернет.
            
         
               7.
            
            
               Да подкрепят институциите за образование и обучение в използването на потенциала на новите технологии и цифровото съдържание като допълнение към традиционните образователни подходи и с оглед на посрещането на нуждите на различните учащи, включително тези с неравностоен социален произход.
            
         
               8.
            
            
               Да подкрепят учителите и училищните ръководители да придобиват високо ниво на цифрови умения и да възприемат новаторски практики на преподаване, например чрез гъвкаво обучение, схеми за стимулиране и актуализирани програми за образование на учителите.
            
         
               9.
            
            
               Да използват пълноценно новото поколение финансови инструменти, особено програмата „Еразъм+“ и европейските структурни и инвестиционни фондове, за да отговорят на изброените по-горе предизвикателства в областта на обра-зованието и обучението.
            
         
               10.
            
            
               Да се стремят да улесняват инвестициите в образованието и обучението в качеството им на благоприятстващи растежа сектори, като същевременно вземат под внимание свързаните с образованието и обучението аспекти на специфичните за отделните държави препоръки в рамките на „Европа 2020“.
            
         ПРИКАНВА ДЪРЖАВИТЕ-ЧЛЕНКИ И КОМИСИЯТА:
   
               1.
            
            
               Да засилят приноса на образованието и обучението в програмата на ЕС за растеж и работни места чрез по-ефикасно и ефективно използване на инвестициите, за да се повиши равнището на уменията, да се подобрят резултатите от ученето и да се преодолее недостигът на умения.
            
         
               2.
            
            
               Да насърчават партньорствата на национално и европейско равнище между създателите на учебно съдържание с оглед да се увеличи предлагането на качествени образователни ресурси със свободен достъп и други цифрови учебни материали на различни езици, като надлежно се зачита авторското право и лицензирането.
            
         
               3.
            
            
               Да се възползват в по-голяма степен от платформата e-Twinning („електронно побратимяване“) и да използват новия портал „Образование със свободен достъп — Европа“ като отправна точка за съществуващите образователни ресурси със свободен достъп, създадени в ЕС.
            
         
               4.
            
            
               Да осигурят последващи действия във връзка с проведения през ноември 2013 г. в Съвета ориентационен дебат чрез организиране на среща на високо равнище, посветена на предизвикателствата, свързани с новите технологии и обра-зователните ресурси със свободен достъп, особено що се отнася до осигуряването на качество и оценяването и удостоверяването на уменията, придобити чрез нови начини на учене.
            
         
               5.
            
            
               Да увеличат добавената стойност и да оптимизират ефективността на стратегическата рамка „ET 2020 г.“ и механизмите за управление и работа, на които почива, по-специално:
               
                           а)
                        
                        
                           като допълнително развият сътрудничеството между специалистите по образователна политика и по политика в областта на заетостта;
                        
                     
                           б)
                        
                        
                           като гарантират, че отвореният метод на координация (ОМК), включително работните групи по „ET 2020 г.“ (14), ефективно служи за оказване на помощ за последващи действия по установените проблеми;
                        
                     
                           в)
                        
                        
                           като продължат доброволните партньорски оценки на високо равнище в контекста на съществуващите структури на ОМК, с акцент върху свързаните с обра-зованието и обучението аспекти на специфичните за всяка държава препоръки;
                        
                     
                           г)
                        
                        
                           като използват междинния преглед с цел да се подпомогне изготвянето на следващия проект за съвместен доклад, като в него се постави по-голям акцент върху бъдещето и се идентифицират ключови приоритетни области и конкретни въпроси за предстоящата работа;
                        
                     
                           д)
                        
                        
                           като оптимизират, намалят и опростят структурите за докладване във връзка с образованието и обучението, така че да се избегне дублирането.
                        
                     
         ПРИКАНВА КОМИСИЯТА:
   
               1.
            
            
               Да натрупа данни и да подготви анализ за икономическото и социалното въздействие и ползите от образованието с оглед да се осигури нужната информация за бъдещото обсъждане в Съвета.
            
         
               2.
            
            
               Да насърчава открития публичен дебат, в контекста на консултациите по „Европейското пространство за умения и квалификации“, за въздействието на новите технологии и цифровото съдържание върху текущите практики и инструментите и политиките на ЕС, в т.ч. въпроси като осигуряване на качеството, оценяване и удостоверяване.
            
         
      (1)  За целите на настоящите заключения понятието „умения“ се използва общо и в съответствие с определението в приложение I към Препоръката на Европейския парламент и на Съвета от 2008 г. за създаване на Европейска квалификационна рамка за обучение през целия живот (OB C 111, 6.5.2008 г., стр. 4).
   
      (2)  ОВ C 119, 28.5.2009 г., стр. 2.
   
      (3)  ОВ L 394, 30.12.2006 г., стр. 10.
   
      (4)  ОВ C 393, 19.12.2012 г., стр. 5.
   
      (5)  ОВ C 398, 22.12.2012 г., стр. 1.
   
      (6)  ОВ C 64, 5.3.2013 г., стр. 5.
   
      (7)  ОВ C 120, 26.4.2013 г., стр. 1.
   
      (8)  14986/13.
   
      (9)  ОВ L 347, 20.12.2013 г., стр. 50.
   
      (10)  15803/13 + ADD 1.
   
      (11)  14116/13 + ADD 1.
   
      (12)  Според Обзора на образованието и обучението за 2013 г.
   
      (13)  По данни от проведеното от ОИСР проучване от 2013 г. на уменията на възрастни по PIAAC (Програмата за международно оценяване на компетентностите на възрастни) и проучването PISA от 2012 г. на способностите за четене, математика и точни науки сред 15-годишните (Програма за международно оценяване на учениците).
   N.B.: Следва да се гарантира правото на участие на всички държави-членки в работата на тази организация.
   
      (14)  Обяснителна бележка: Тези работни групи, които първоначално бяха създадени от Комисията в рамките на работната програма „Обра-зование и обучение 2010 г.“ с цел прилагане на отворения метод на координация (ОМК) в образованието и обучението, предлагат форум за обмен на най-добри практики в тези области. На доброволна основа те обединяват специалисти от държавите-членки и в сегашния си формат обхващат шест ключови области: училища, университети, професионално образование и обучение (ПОО), учене за възрастни, общоприложими умения и учене с помощта на цифрови технологии.